فيچى بالفيچى Matanitu Tu-Vaka-i-koya ko Viti ، دوله و مجموعة جزر ( 18.275 كم مربع ) فى جنوب المحيط الهادى تعداد سكانها حوالى 849.000. كانت زمان مستعمره بريطانيه و نالت استقلالها فى 10 اكتوبر 1970 و بقت جمهوريه برلمانيه. بتضم 250 جزيره. اكتشفها تاسمان سنة 1643 و استولت عليها بريطانيا سنة 1874. اهم جزرها ڤيتى ليڤو و فيها العاصمه سوڤا Suva و مدينة ناندى Nandi (بتتسمى كمان نادى Nadi ) المدينتين فيهم مطارين دوليين، و ڤانوا ليڤو ، و تاڤيونى. ڤانوا باتيفو مركز تجارى. جزر فيچى الكبيره بركانيه و الصغيره مرجانيه. فيچى فيها انواع كتيره من النباتات و بيتزرع فيها قصب السكر و الفواكه و الرز و القطن و بتصدر السكر و الكوپرا وال موز و المولاس و المطاط. الدولار الفيچى هو عملتها. السكان ميلانيزيين و بولينيزيين ، و هنود جابهم الانجليز لزراعة قصب السكر و استقرو فى الجزيره ، و عدد صغير من الاوروبيين . معظم السكان مسيحيين و فيه مسلمين و هندوس.